પ્રદીપસિંહ માતાપિતા ગઈકાલે રાજસ્થાન જવા નીકળ્યા હતા. દીકરાની સગાઈ ત્યાં કરવા માટે ખુશીથી પહોંચ્યા હતા. પરંતુ જેવા છોકરીના ઘરે પહોંચ્યા કે ત્યાં ફોન આવ્યો કે દીકરો શહીદ થયો છે. ત્યારે તેમના પગ નીચેથી જમીન સરકી ગઈ હતી. કઠ્ઠણકાળજું કરીને માતા-પિતા અમદાવાદ આવવા રવાના થયા હતા. આતંકીઓએ કરેલા હુમલામાં સાંબૂરા ગામમાં પ્રદીપસિંહ કુશવાહ શહીદ થયા હતા. તેમનો પરિવાર મેઘાણીનગરના ભાર્ગવ રોડ સ્થિત મકાનમાં રહે છે. જવાનની શહીદીને પગલે સમગ્ર વિસ્તારમાં ગમગીની છવાઈ ગઈ હતી. અહીં નેતાઓથી લઈને સામાન્ય લોકો ઉમટી પડ્યા હતા.